РЕПУБЛИКА СРБИЈА

ОПШТИНА ГАЏИН ХАН

ОПШТИНСКА УПРАВА

Број: 420-899/2018-IV

Датум: 08.10.2018.год.

На основу Програма мера подршке за спровођење пољопривредне политике и политике руралног развоја општине Гаџин Хан за 2018.годину, по прибављеној предходној сагласности Министарства пољопривреде, шумарства и водопривреде бр: 320-00-3337/2018-09 од 21.05.2018.године, начелник Општинске управе општине Гаџин Хан дана 08.10.2018. године расписује

**ЈАВНИ ПОЗИВ**

**банкама заинтересованим за краткорочно кредитирање регистрованих пољопривредних газдинстава са територије Општине Гаџин Хан, уз учешће Општине Гаџин Хан у субвенционисању камате за набавку основних и обртних средстава**

**I Јавни позив** се упућује банкама које су заинтересоване да кредитирају на период од 36 месеци регистрована пољопривредна газдинства са територије Општине Гаџин Хан (у даљем тексту Општина) за набавку репроматеријала (семенска роба, расад, садни материјал, ђубриво, гориво, средства за заштиту, сточна храна и друго), набавку приплодних грла, грла за тов, ројева и матица пчела, набавку механизације за пољопривредну производњу и набавку опреме за прераду, чување и пласман пољопривредних производа.

Банке подносе Општинској управи писане понуде са условима кредитирања.

**II Услови које банке треба да испуне су:**

-да кредитирају набавку основних средстава и обртних средстава за пољопривредна газдинства која су уписана у Регистар пољопривредних газдинстава са активним статусом;

-да пољопривредним газдинствима из тачке 1. одобре само један кредит који се исплаћује у динарима, који не може бити мањи од 65.000,00 динара и већи од 1.000.000 динара;

-да укупна годишња каматна стопа, укључујући и део камате који се субвенционише не може бити већа од 10% (фиксна);

-да за сваки кредит одобрен регистрованим пољопривредним газдинствима Општине Гаџин Хан субвенционише камату у износу од 100%;

-да једнократна накнада за обраду кредита које банке зарачунавају на кредите, пада на терет клијента;

-да сав ризик одобрења и наплате кредита од корисника кредита сносе банке.

Средства којима ће Општина субвенционисати камату на додељене кредите износи 1.000.000,00 динара и обезбеђена су у Буџету Општине Гаџин Хан за 2018. годину.

Исплата камате вршиће се према редоследу подношења захтева за доделу кредита а најкасније до 21.12.2018.године.

**III Право учешћа по овом јавном позиву имају банке:**

**-**које су регистроване за обављање банкарских послова (доставити извод из АПР-а не старији од 30 дана);

-које доставе понуду у складу са овим јавним позивом.

**IV Понуде које нису сачињене у складу са овим јавним позивом неће се разматрати.**

Након разматрања приспелих понуда банака Општинска управа општине Гаџин Хан ће доставити обавештења банкама које испуњавају услове из овог јавног позива.

Општинска управа ће након достављања обавештења из става 2. ове тачке са изабраном банком закључити споразум о међусобним правима и обавезама.

**V** Потписане и оверене понуде се подносе Општинској управи Општине Гаџин Хан, ул.Милоша Обилића бб, у затвореним ковертама са назнаком „Општина Гаџин Хан, Општинска управа-јавни позив банкама заинтересованим за краткорочно кредитирање регистрованих пољопривредних газдинстава на територији Општине Гаџин Хан, уз учешће Општине Гаџин Хан у субвенционисању камате на кредите за основна и обртна средства у пољопривреди“.

**Рок за доставу понуда је 16.10.2018.године до 12 часова.**

Текст јавног позива биће објављен на интернет страници Општине Гаџин Хан [www.gadzinhan.rs](http://www.gadzinhan.rs)

Све додатне информације могу се добити у Општини Гаџин Хан,на телефон 018/860-112, контакт особе: члан општинског већа, Славиша Ивковић, и начелник општинске управе општине Гаџин Хан, Љиљана Петровић.

Начелник

\_\_\_\_\_\_\_\_\_\_\_\_\_\_\_\_\_

Љиљана Петровић